Det er dermed ikke lykkedes at sælge virksomheden, der er specialiseret i fremstilling af komplette anlæg til fødevareindustrien. Det var ellers håbet for fjorten dage siden, da Carnitech meddelte, at den amerikansk ejede virksomhed meddelte, at den var gået konkurs. Men nu har medarbejderne fået brev fra kurator om, at de er fritstillet. Formanden for Dansk Metal i Aalborg, Jan Gregersen, fortæller, at fagforeningen lige nu har travlt på baggrund af fyringerne, ikke mindst på grund af, at virksomheden har efterladt fem lærlinge uden lærlingeplads. - Vi mangler lige fem pladser, men jeg tror bestemt, det går, siger Jan Gregersen, som samtidig ser lyst på fremtiden for de knap 40 Metal-medlemmer, der var på virksomheden. - Lige nu er der gode muligheder for at komme i nyt job, selvfølgelig er sommeren og sommerferien en udfordring, men jeg ser ikke sort på det, siger han.

Referat:
Støvring-virksomheden Carnitech har med øjeblikkelig virkning fritstillet samtlige 165 medarbejdere.